Prunus speciosa

Prunus speciosa, Oŝima Ĉerizo, japane オオシマザクラ (Oshimazakura), estas specio de ĉerizarbo, devenanta de insulo Izu Ōshima kaj apuda parto de Honshū, proksime al Tokio, Japanio.Germplasm Resources Information Network: Prunus speciosa Bean, W. J. (1980). Trees and Shrubs Hardy in the British Isles 8th ed., vol. 3. John Murray ISBN 0-7195-2427-X.

Ĝi estas falfolia arbo, kutime inter 4 kaj 12 metrojn alta. La folioj estas 5–10 cm longaj kaj 3–6 cm vastaj, kun duoble-dentitaj ekstremoj kaj akuta pinto. La floroj estas 2.5–4 cm en diametro, kun kvin blankaj petaloj, oraj stamenoj kaj brunaj kalikoj. Ili estas hermafroditaj kaj aperas en malgrandaj infloreskoj printempe. La frukto estas malgranda nigra ĉerizo ĉ. 1 cm en diametro.Hŭley, A., ed. (1992). New RHS Dictionary of Gardening. Macmillan ISBN 0-333-47494-5.Rushforth, K. (1999). Trees of Britain and Europe. Collins ISBN 0-00-220013-9.More D., & White, J. (2002). The Illustrated Encyclopedia of Trees p. 545. Timber press, Portland, Oregon ISBN 0-88192-520-9.

Estas konata arbo en Oŝima kun trunko de ĉ. 8 m en cirkonferenco. Ĝi supozeble aĝas pli ol 800 jaroj, kaj Japanio agnoskas ĝin kiel nacian trezoron.Taafe, G., & Levy-Yamamori R. (2004). Garden Plants of Japan p. 197. Timber press, Portland, Oregon ISBN 0881926507.

 Uzoj 
Oŝima ĉerizo estas kutime kultivata en ĝardenoj kaj en Japanio, kaj en aliaj landoj. Ĝi preferas humidan grundon kaj grandan sunbrilon. Pro ĝiaj grandaj, neĝe-blankaj floroj, kiuj kutime aperas printempe antaŭ la folioj, ĝi estas vaste populara dekorativa planto kaj havas multajn kulturvariojn. Ĝi ankaŭ estas praulo aŭ hibrida praulo de multaj kulturvarioj de sakuro. La frukto estas ankaŭ manĝebla, kaj sekigitaj petaloj aldoneblas en teon. La folioj ankaŭ uzeblas en sakuramoĉioj - speco de dolĉaj moĉioj kun sakuraj folioj por kovriloTree pictorial book by Kanon: Prunus lannesiana var. speciosa (in Japanese) Google translation

 Klasado 
La planto estas unue priskribita far Gen'ichi Koidzumi kun la nomo Prunus jamasakura var. speciosa, kaj poste agnoskita kiel aparta specio far Collingwood Ingram (1880-1981). Foje oni uzas sinonimon Prunus lannesiana.Plants for a Future Database: Prunus lannesiana  aŭ (aparte en Japanio) Prunus lannesiana var. speciosa (Koidz.) Makino. Termino speciosa en la latina signifas "bela", verŝajne por bela florado.

 Referencoj 

Kategorio:Prunusoj
Kategorio:Palearktisa flaŭro
Kategorio:Plantoj de Japanio